**Δήλωση Διαζυγίου (άρθρο 1438 Α.Κ. και 14 του ν. 344/1976)**

Το διαζύγιο απαγγέλλεται:
**Α) με** **αμετάκλητη δικαστική απόφαση**

* **Προθεσμία Δήλωσης :** Ένας μήναςαπό την ημερομηνία που η δικαστική απόφαση για τη λύση του γάμου, έγινε αμετάκλητη.

**Απαιτούμενα δικαιολογητικά :**

1. Δικαστική απόφαση
2. Παραίτηση από τα ένδικα μέσα **ή** έκθεση επίδοσης
3. Πιστοποιητικό πρωτοδικείου για τη μη άσκηση ενδίκων μέσων
4. Διαζευκτήριο από την Ιερά Μητρόπολη, αν ο γάμος έχει ιερολογηθεί.
5. ΑΜΚΑ και ΑΦΜ πρώην συζύγων
6. Αστυνομική ταυτότητα του δηλούντα
* **Εκπρόθεσμη δήλωση:**που θα συμβεί μετά την ισχύ του νόμου 4144/2013 (8-5-2013).

**Με απόφαση του Γ.Γ. Αποκεντρωμένης Διοίκησης επιβάλλεται πρόστιμο**
α) ύψους 100 € αν η δήλωση γίνει μετά την παρέλευση της μηνιαίας προθεσμίας
και β) ύψους 300 € αν η δήλωση γίνει μετά την παρέλευση 90 ημερών από την λήξη της μηνιαίας προθεσμίας

Όσον αφορά στην επιβολή προστίμων για εκπρόθεσμη δήλωση, πριν την ισχύ του ν. 4144/2013 (8-5-2013), ισχύουν οι προγενέστερες διατάξεις, δηλαδή το άρθρο 49 του ν.344/1976, όπως ίσχυε δηλ. 4,5 € και 13,5 € αντίστοιχα

**Β) με Συμβολαιογραφική Πράξη.**

Η λύση του γάμου απαγγέλλεται με έγγραφη συμφωνία μεταξύ των συζύγων σύμφωνα με τις διατάξεις του άρθρου 22 του ν. 4509/2017 (201 Α΄).

* **Προθεσμία Δήλωσης:**

Η λύση του γάμου με την έγγραφη συμφωνία μεταξύ των συζύγων επέρχεται με την κατάθεση αντιγράφου της Συμβολαιογραφικής Πράξης στο Ληξιαρχείο, δεν υφίσταται εκπρόθεσμο δήλωσης λύσης γάμου, **(κατατίθεται μόνο στο Ληξιαρχείο όπου έχει καταχωρηθεί η σύσταση του γάμου).**

**Απαιτούμενα δικαιολογητικά :**

1. Συμβολαιογραφική Πράξη Γάμου
2. Αν ο γάμος είναι θρησκευτικός, απαιτείται Διαζευκτήριο από την Ιερά Μητρόπολη
3. ΑΜΚΑ και ΑΦΜ πρώην συζύγων
4. Αστυνομική ταυτότητα του δηλούντα